Засімавічы

За́сімавічы (трансліт.: Zasimavičy, руск.: Засимовичи) — вёска ў Пружанскім раёне Брэсцкай вобласці. Уваходзіць у склад Шаняўскага сельсавета. Назва Паводле М. Бірылы, прозвішчы Засім, Засімовіч, Засімук утвораныя ад мужчынскага ўласнага хрысціянскага імені Засіма. Вядомае пружанскае прозвішча Засім, з гэтага ж рэгіёна з Камянца было Засімовіч. У іншым локусе фіксаваліся старыя ашмянскія прозвішчы Засімовіч, Засімоўскі, і там сама (на поўначы ад Ашмянаў) было Засімова. Гэтыя ж засведчаныя і ў Літве (каля Коўна) (цяпер літуанізаваныя ў Zasimavičius, Zasimauskas). Найбольш напрошвалася б звязваць з хрысціянскім іменем Засіма грэцкага паходжання. З іншага боку, сярод асноў старажытных балцка-літоўскіх імёнаў вядомыя асновы Za-, Sim-. Славутасці Свята-Мікалаеўская царква, 1811 г. Вядомыя асобы Віктар Астроўскі (1912-1975) — беларускі грамадскі дзеяч на эміграцыі, публіцыст, картограф. Зноскі Спасылкі На Вікісховішчы ёсць медыяфайлы па тэме Засімавічы